Fid-9 ta' Ottubru 2017, il-Kunsill adotta regoli ġodda dwar il-kapital ta' riskju bl-għan li tingħata spinta lill-investiment f'negozji ġodda u l-innovazzjoni Ir-'regolament huwa parti mill-pjan tal-UE għall-iżvilupp ta unjoni tas-swieq kapitali li tiffunzjona b'mod sħiħ. Dan ser jgħin ukoll biex tingħata spinta lill-investiment, f'konformità mal-"pjan ta' investiment għall-Ewropa" tal-UE. "Ir-regoli l-ġodda ser jgħinu fid- diversifikazzjoni tas-sorsi ta' finanzjament disponibbli għan-negozji u l-proġetti fuq perjodu twil fl-Ewropa", qal Toomas Tõniste, ministru għall-finanzi tal-Estonja, li bħalissa għandha l-presidenza tal-Kunsill. "Permezz ta' metodi aktar sempliċi biex jiġġeneraw flus fis-swieq kapitali, l-għan hu li n-negozji ma jistriħux esklussivament fuq self mill-banek." Ir-regolament ġie adottat mingħajr diskussjoni f'laqgħa tal-Kunsill Agrikoltura u Sajd. Il-Parlament Ewropew ta l-approvazzjoni tiegħu fl-14 ta' Settembru 2017. Dan isegwi ftehim mar-rappreżentanti tal-Parlament li ntlaħaq fit-30 ta' Mejju 2017. Regolament tal-2017 dwar fondi Ewropej ta' kapital ta' riskju u l-fondi ta' intraprenditorija soċjali Ewropej Unjoni tas-swieq kapitali: ftehim dwar ir-regoli ta' kapital ta' riskju (stqarrija għall-istampa, 30/05/2017) Ara l-paġna tal-laqgħa